पाएं अपने शहर की ताज़ा ख़बरें और फ्री ई-पेपरडाउनलोड करें
तिरहुत सब्जी प्रसंस्करण व विपणन सहकारी संघ लिमिटेड पूर्वी चंपारण के द्वारा मोतिहारी शहर में सब्जी की होम डिलीवरी किया जा रहा है। महामारी के इस दौर में होम डिलीवरी के माध्यम से लोगों को घर बैठे किसानों के खेतों से फ्रेश सब्जी प्राप्त हो सकेगा। इस सुविधा का लाभ लेने के लिए आप www.tarkaarimart.in पर विजिट कर अपना आर्डर दे सकते हैं। ऑर्डर प्राप्त होने के 24 घण्टे के अंदर आपको सब्जी प्राप्त हो जाएगा। अगर आपका ऑर्डर 300 से अधिक का है तो आपको डिलीवरी चार्ज नही लगेगा। कम राशि के ऑर्डर पर 30 रुपए डिलीवरी चार्ज लगेगा। इसके अतिरिक्त पूर्व की तरह संघ का पिकअप गाड़ी से सब्जियां मोतिहारी शहर के अंदर बिक्री की जाएगी। अलग-अलग गाड़ी से ऑफिसर्स कॉलोनी, अगरवा, चांदमारी में निर्धारित रूट व समय के अनुसार सब्जियों की गाड़ी प्रतिदिन पहुंचेंगी।
इस सुविधा से उपभोक्ताओं को इस महामारी के दौर में घर से बाहर नही जाना पड़ेगा। शुक्रवार को डीएम शीर्षत कपिल अशोक ने डिस्ट्रीब्यूशन सेंटर का विजिट किया। विजिट के दौरान कोरोना लॉक डाउन के दृष्टिगत सब्जी का होम डिलीवरी कराने की व्यवस्था को बढ़ाने के लिए आवश्यक दिशा निर्देश दिए गए। यह आपूर्ति बिहार राज्य सब्जी फेडरेशन के ई-कॉमर्स स्कीम के तहत किया जा रहा है। शुक्रवार को पीबीसीएस मैनेजर को टैबलेट व कंप्यूटर दिया गया। ताकि इस पूरे स्कीम का काम ऑनलाइन व पारदर्शिता के साथ हो सके। इस अवसर पर संघ के मुख्य कार्यपालक पदाधिकारी नयन प्रकाश, संघ के अध्यक्ष अमित कुमार शुक्ला के साथ संघ के अन्य पदाधिकारी मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn